Noord-Kapenaars is die land se beste spellers in Afrikaans | Maroela Media
Die eersteprys-wenners van die WOW-spelfees
Die Noord-Kaap is vanjaar die provinsie met die beste spellers. Tien van die dertig pryswenners in die Sanlam WOW Spelkompetisie se eindronde vir Afrikaans Huistaal kom uit dié provinsie.
Die Wes-Kaap is tweede met agt wenners en Gauteng spog met vyf.
In die eindronde het tussen 28 en 36 leerders per graad hul spelvermoë kom toets. Al nege provinsies is deur die graad 1 tot 10 deelnemers verteenwoordig.
Dit was ook die eindronde van die spelkompetisie vir Graad 6 en 9 leerders wat Afrikaans as eerste addisionele taal op skool neem. Hier het die Wes-Kapenaars gewys waar Dawid die wortels gegrawe het.
Die leerders se uitsonderlike vermoë om reg te spel het die dag se program met sowat ’n uur oor die beplande tyd laat loop omdat verskeie grade net nie tot ’n wenner kon kom nie. Die drie finaliste per graad uit elk van die nege provinsies het in rondes gespel. Sodra ’n fout begaan is, het die deelnemer uitgeval. Selfs die Graad 2- en 3-leerders het byna drie uur aaneen gespel voordat ’n wenner aangewys kon word.
Fiona van Kerwel, die WOW-projekbestuurder, het ook die onderwysers wat as vrywilligers betrokke is en toesien dat die kompetisie van skoolvlak tot met die nasionale ronde glad verloop, bedank vir hul tyd en onbaatsugtige opoffering.
Frank Louw, van die hoofborg, Sanlam, se afdeling vir Korporatiewe Sosiale Betrokkenheid, het gesê hulle steun die projek omdat dit syfervaardigheid en geletterdheid vir Sanlam baie na aan die hart lê.
Wenners het elkeen ’n kontantprys en medalje van Sanlam ontvang, asook ’n boekprys van NB Uitgewers. Die eersteplek-wenners het ook elkeen ’n iPad (graad 1-5) of ŉ slimfoon (graad 6-9) gekry. Ander borge sluit in kykNET, die Dagbreek Trust en Het Jan Marais Nationale Fonds.
Die Sanlam WOW Spelkompetisie is nou in sy elfde jaar. WOW, ’n akroniem vir Woorde Open Wêrelde, het ten doel om ’n liefde vir lees en woorde by leerders te kweek. Die projek help ook jaarliks sowat dertien behoeftige leerders aan die Universiteit van Stellenbosch deur die beskikbaar stel van aanvullende beurse.
Die Sanlam WOW Spelfees vir 2018 het reeds geopen. Besoek gerus www.woordfees.co.za en klik op WOW.
Nasionale wenners per graad (Afrikaans Huistaal)
Annique Herendorfer – Alpha Primêr, De Aar, Noord-Kaap
Lee-Ann Wolmarans – Alpha Primêr, De Aar, Noord-Kaap
Cleche Kleinbooi – Hillcrest Primêr, Port Elizabeth, Oos-Kaap
Caitlyn van Wyk – St. Cyprians Primêr, Nababeep, Noord-Kaap
Peter Geldenhuys – L/s Louw Geldenhuys, Linden, Gauteng
Pieter Kruger – Laerskool Mooirivier, Potchefstroom, Noordwes
Mia Symmington – L/s Jan van Riebeek, Kaapstad, Wes-Kaap
Dakota Coetzee – Laerskool Roodekrans, Roodepoort, Gauteng
Danelle Delport – Laerskool Eureka, Kimberley, Noord-Kaap
Anja Strauss – L/s Op die Voorpos, Upington, Noord-Kaap
Rico Vosloo – Laerskool Fairland Randburg, Gauteng
Marceline Snyders – Rosendal Primêr, Upington, Noord-Kaap
Millah Spamer – L/s Worcester-Noord, Worcester, Wes-Kaap
Leandro de Carvallo – Laerskool De Aar, De Aar, Noord-Kaap
Stefan Burden – Laerskool Worcester, Worcester, Wes-Kaap
Alexa Viljoen – L/s Worcester-Noord, Worcester, Wes-Kaap
Amber Crafford – L/s Hendrik Louw, Strand, Wes-Kaap
Karla van Wyk – Laerskool Swellendam, Swellendam, Wes-Kaap
Jo-Mari Nell – Dr. Izak van Niekerk, Springbok, Noord-Kaap
Carla Crous – Sentrale Volkskool, Kroonstad, Vrystaat
Niné van Niekerk – Laerskool Kanonkop, Middelburg, Mpumalanga
William Hartley – Schoonspruit Sekondêr , Malmesbury, Wes-Kaap
Suné Botha – Hoërskool Randburg, Randburg, Gauteng
Iwan Immelman – HTS Witbank, Witbank, Mpumalanga
Sigourney van Heerden – Namakwaland H/s, Springbok, Noord-Kaap
Kayla J. van Rensburg – Hoërskool Randburg, Randburg, Gauteng
Lucille Carmen Bray – AHS Kroonstand, Kroonstad, Vrystaat
Jonathan Faro – St Cyprians Primêr, Nababeep, Noord-Kaap
Chanté Klaase – Hoërskool Vredendal, Vredendal, Wes-Kaap
Franco Smit – Hoërskool Sentraal, Bloemfontein, Vrystaat
Nasionale wenners per graad (Afrikaans eerste addisionele taal)
Triston Tieling – Hermes Primêr, Atlantis, Wes-Kaap
Michelle Kandondo – Laerskool Elsburg, Port Elizabeth, Oos-Kaap
Deonesha Sanna – Astra Primêr, Germiston, Gauteng
Leandré Kamm – Atlantis Primêr, Atlantis, Wes-Kaap
Amy Classen – Atlantis Primêr, Atlantis, Wes-Kaap
Waylin van Wyk – Bethelsdorp Sekondêr, Bethelsdorp, Oos-Kaap
Agter: Anja Strauss (Laerskool Op die Voorpos, Upington), William Hartley (Schoonspruit Sekondêr, Malmesbury), Mia Symmington (Laerskool Jan van Riebeek, Kaapstad), Millah Spamer (Laerskool Worcester-Noord, Worcester), Sigourney van Heerden (Namakwaland Hoërskool, Springbok), Alexa Viljoen (Laerskool Worcester-Noord, Worcester), Jo-Mari Nell (Dr. Izak van Niekerk, Springbok), Triston Tieling (Hermes Primêr, Atlantis) en Jonathan Faro (St Cyprians Primêr, Nababeep).
Voor: Annique Herendorfer (Alpha Primêr, De Aar) en Caitlyn van Wyk (St. Cyprians Primêr, Nababeep).
(Afwesig: Leandré Kamm, Atlantis Primêr, Atlantis).
Ons het hulle nodig op Face Book. Dis regtig skokkend om te sien hoe mense spel, en nie net in Afrikaans nie maar ook in Engels. Ek dan gebruik hulle dit nog vir advertensies om besigheid te kry!!
Baie goed gedoen aan die leerders. Julle hou ons Afrikaanse taal lewendig!!
Renato Ruiter · 2 jaar gelede
Jonathan Faro is van die Hoërskool Nababeep in Nababeeo, Noord-Kaap.